
  ROMÂNIA
  JUDEŢUL TIMIŞ
  MUNICIPIUL TIMIŞOARA
                                                SERVICIUL  SPORT SI BAZE SPORTIVE
                                                NR. SC2022 – 10269/29.04.2022



RAPORT DE SPECIALITATE
Privind  trecerea  din  domeniul public al Municipiului Timisoara în domeniul privat  al Municipiului Timișoara  și aprobarea demolarii  construcțiilor situate pe terenul de sport din str. Mircea cel Bătrîn  nr. 114, înscris în CF nr. 451927 Timișoara


       Având în vedere Referatul de aprobare cu nr.SC2022 – 10269/29.04.2022 al Primarului Municipiului Timişoara şi Proiectul de  hotărâre  privind  trecerea  din  domeniul public al Municipiului Timisoara în domeniul privat  al Municipiului Timișoara  și aprobarea demolarii  construcțiilor situate pe terenul de sport  din str. Mircea cel Bătrîn  nr. 114, înscris în CF nr. 451927 Timișoara, facem următoarele precizări:
      Construcțiile care fac obiectul solicitării de trecere din  domeniul public al Municipiului Timișoara în domeniul privat  al Municipiului Timișoara  și  demolarea acestora, sunt  situate pe terenul de sport în suprafață de 8927 mp din str. Mircea cel Bătrîn  nr.114 , sunt de natura domeniului public și  sunt înregistrate în evidența contabilă a mijloacelor fixe a Municipiului Timisoara- domeniul public .
      Aceste construcții sunt  următoarele: 
      - clădire vestiar 
      - tribună  metalica  
     - baracă metalică 
     - căsuță paznic  
     - gard și poartă metalică.
  Construcțiile  nu sunt intabulate  în  Cartea funciară nr. 451927 Timișoara la foia de  descriere  a imobilului  dar sunt evidențiate  în  geometria  terenului, ca și construcții  fără acte. 
      La momentul de față  atât terenul  de sport  cât și construcțiile se află într-o stare precară, construcțiile  fiind  într-o stare  avansată de degradare  prezentând un  real pericol. Împrejmuirea este  din plăci prefabricate de beton  și lipsesc secțiuni din gard, iar poartă metalică este ruptă - punând în pericol siguranţa publică.
      Datorită  stării precare a acestui teren de sport și pentru faptul că în zona nu se găsesc terenuri de fotbal sau zone de agrement, cel mai apropiat teren de sport (fotbal/rugby) fiind Stadionul CFR aflat la 1.3km, a fost  realizat  Studiul de Fezabilitate – ”Amenajare  teren  de  fotbal  situat  în Timișoara ,str. Mircea cel Bătrîn  nr. 114”. 
     Documentația tehnico-economice-faza S.F. pentru obiectivul „ Amenajare teren de fotbal situat în Timișoara, str.Mircea cel Bătrân, nr.114” a fost aprobată prin Hotărârea  Consiliului Local  nr.58/22.02.2022, urmând  să fie realizat Proiectul Tehnic și execuția,  care este cuprins în programul de dezvoltare  pe anul 2022 la cap 67.02.05.01- Sport.
     De asemenea în urma inventarierii  efectuate de Comisia de inventariere  nr.5 care a  constatat  degradarea  construcților și a propus casarea în vederea demonlării  a construcțiilor de pe terenul de  sport  sub denumirea Baza  Sportivă Dacia , conform Procesului verbal de inventariere nr. SC2022-963/20.01.2022.
Conform adreselor de la Fond Funciar, Direcția Patrimoniu și Serviciul Juridic imobilul nu face obiectul unor cereri de revendicare pe cale dministrativă și pe rolul instanțelor de judecată.
      Având în vedere  starea  de degradare  a  construcțiilor  de pe terenul de sport  și în scopul  eliberării aplasamentului  pentru realizarea  obiectivului de investiții- Construire  bază sportivă tip 1, în  Timișoara,str. Mircea cel Batrîn  nr. 114”, este necesar adoptarea unei hotărâri de consiliul  local   pentru aprobarea trecerii  din  domeniul public al Municipiului Timisoara în domeniul privat   al Municipiului Timișoara  și aprobarea demolarii  a construcțiilor situate pe terenul din str. Mircea cel Bătrân  nr. 114, înscris în CF nr. 451927 Timișoara.
  

 Cu privire la  cadrul legal, sunt  incidente  și aplicabile  următoarele  prevederi:
· OG nr.112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale
    Art.1.-Activele corporale care alcătuiesc domeniul public al statului sau al unităţilor administrativ-teritoriale de natura mijloacelor fixe, cu durata normală de utilizare consumată sau neconsumata, a căror menţinere în funcţiune nu se mai justifică, se scot din funcţiune, se valorifică şi se casează în condiţiile prezentei ordonanţe.
  Art.2.- Pentru scoaterea din funcţiune, în vederea valorificării şi, după caz, casării, activele corporale prevăzute la art.1 vor fi trecute în domeniul privat al statului sau al unităţilor administrativ-teritoriale, potrivit reglementărilor privind proprietatea publică şi regimul juridic al acesteia.
· OUG nr. 57/2019 privind codul administrativ, potrivit căreia:
   Art. 129.Atribuţiile consiliului local
(2) Consiliul local exercită următoarele categorii de atribuţii:
c)atribuţii privind administrarea domeniului public şi privat al comunei, oraşului sau municipiului
 Art. 361 Trecerea unui bun din domeniul public în domeniul privat al aceluiaşi titular al dreptului de proprietate
(2) Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.
(3) În instrumentele de prezentare şi motivare ale hotărârilor prevăzute la alin. (1) şi (2) se regăseşte, în mod obligatoriu, justificarea temeinică a încetării uzului sau interesului public naţional sau local, după caz.
(4) Actele încheiate cu nerespectarea dispoziţiilor alin. (3) sunt lovite de nulitate absolută.
   -  Legea nr.50 din 29 iulie 1991,  privind  autorizarea  executării lucrărilor de construcţii, republicată, cu modificările şi completările ulterioare
	
	


  Art. 1 (1) Executarea lucrărilor de construcţii este permisă numai pe baza unei autorizaţii de construire sau de desfiinţare, emisă în condiţiile prezentei legi, la solicitarea titularului unui drept real asupra unui imobil - teren şi/sau construcţii - identificat prin număr cadastral, în cazul în care legea nu dispune altfel. 
	
	


  Art.7(17) Primăriile pot dezafecta construcţiile, proprietate a unităţii administrativ-teritoriale, aflate în stare avansată de degradare şi care pun în pericol siguranţa publică, cu excepţia construcţiilor monument istoric, pe bază de autorizaţie de desfiinţare emisa în condiţiile alin. (16), cu obligaţia de a se întocmi documentaţii specifice în conformitate cu prevederile cuprinse în anexa nr. 1. 
       Având în vedere  cele  expuse mai sus ;
      - proiectul de hotărâre  privind  trecerea  din  domeniul public al Municipiului Timisoara în domeniul public  al Municipiului Timișoara  și aprobarea demolarii  a construcțiilor situate pe terenul de sport  din str. Mircea cel Bătrân  nr. 114, înscris în CF nr.451927 Timișoara , îndeplineşte condiţiile pentru a fi supus dezbaterii și aprobării Consiliului Local al Municipiului Timişoara. 




              Șef Serviciu,                                                               Inspector de Specialitate,
             Anca Lăudatu	Orlando Ștefan

